APSTIPRINU:

SIA “Saltavots” valdes loceklis

Jānis Gāga

2015. gada 25. maijā

APSTIPRINĀTI

SIA „Saltavots ” mantas novērtēšanas un izsoles komisijas

2015. gada 25. maija sēdē

**SIA „Saltavots” piederošās kustamās mantas MAZ 5551, reģ. Nr. PO 7099 un Scania P92M, reģ. Nr. EJ 8313, izsoles noteikumi**

**1. Vispārīgie noteikumi**

1.1. Izsoles noteikumi nosaka kārtību, kādā tiek atsavināta, pārdodot atklātā mutiskā izsolē ar augšupejošu soli, SIA “Saltavots” piederoša kustamā manta **MAZ 5551, reģ. Nr. PO 7099 un Scania P92M, reģ. Nr. EJ 8313**.

1.2. Izsoles organizētājs un rīkotājs ir SIA „Saltavots” mantas novērtēšanas un izsoles komisija (turpmāk – Komisija).

1.3. Izsole notiks **2015. gada 11. jūnijā plkst. 16.00**  SIA “Saltavots” telpās - 5. kabinets, Lakstīgalas iela 9B, Sigulda, Siguldas novads.

1.4. Kustamās mantas izsoles sākumcena, kas ir vienāda ar mantas nosacīto cenu ir :

1.4.1. **MAZ 5551, reģ. Nr. PO 7099 -2440,00 EUR (ar PVN);**

1.4.2. **Scania P92M, reģ. Nr. EJ 8313 -1330,00 EUR (ar PVN).**

1.6. Kustamās manta nodrošinājuma nauda ir:

1.6.1. **MAZ 5551, reģ. Nr. PO 7099 - 244,00 EUR;**

1.6.2. **Scania P92M, reģ. Nr. EJ 8313 - 133,00 EUR.**

1.7. Reģistrācijas nauda ir **10,00 EUR**, ko var samaksāt noteikumu 1.8. punktā noteiktajā kārtībā.

1.8. Personai, kura vēlas piedalīties kustamās mantas izsolē, jāiemaksā SIA „Saltavots”, reģistrācijas Nr. 40103055793, **bankas kontā Nr. LV 15 UNLA 0027 8005 08704, AS "SEB banka",** 1.6.1. un/ vai 1.6.2. punktā norādītā kustamās mantas nodrošinājuma nauda (nodrošinājuma nauda jāmaksā par to kustamo mantu, kuru persona vēlas iegādāties) un nolikuma 1.7. punktā norādītā reģistrācijas nauda (neatkarīgi vai piesakās uz vienu vai abu kustamo mantu izsoli), noteikumu 3.2. punktā noteiktajam termiņam jāpiesakās izsolē

1.9. Kustamās mantas izsole notiek ar augšupejošu soli, kur viens solis ir:

19.1. MAZ 5551, reģ. Nr. PO 7099 – 50,00 EUR;

19.2. Scania P92M, reģ. Nr. EJ 8313-.50,00EUR

1.10. Ar izsoles noteikumiem var iepazīties elektroniski SIA “Saltavots” interneta mājaslapā www.saltavots.lv

1.11. Sludinājums par izsoli tiks publicēts SIA „Saltavots” ” interneta vietnē [www.saltavots.lv](http://www.saltavots.lv); Siguldas pašvaldības interneta vietnē [www.sigulda.lv](http://www.sigulda.lv) , laikrakstā “Latvijas Vēstnesis”.

1.12. Komisijai papildus šajos noteikumos noteiktajiem pienākumiem un tiesībām ir šādi pienākumi un tiesības:

1.12.1. nodrošināt pieteikumu par piedalīšanos izsolē un izsoles noteikumos norādīto dokumentu pieņemšanu izsoles sludinājumā un šajos noteikumos minētajā vietā, laikā un termiņā;

1.12.2. līdz izsoles sākumam neizpaust ziņas trešajām personām par izsoles dalībnieku pretendentiem un to skaitu;

1.12.3. nodrošināt izsolītās kustamās mantas apskati, iepriekš vienojoties ar Komisijas locekli Jāni Vīciepu (kontakttālrunis: 29195125) par kustamās mantas apskates datumu, laiku un vietu;

1.12.4. nepieņemt pieteikumu piedalīties izsolē pēc pieteikumu iesniegšanas termiņa beigām.

**2. Kustamās mantas raksturojums**

2.1. **MAZ 5551, valsts reģ. Nr. PO 7099 :**

2.1.1. Kravas pašizgāzējs;

2.1.2. Pirmreizējais reģistrācijas datums - 1999. gads;

2.1.3. SIA “Saltavots” reģistrācijas apliecība izdota 29.11.2011.;

2.1.4. MAZ 5551 netiek izmantots vairākus gadus, stāvoklis slikts;

2.1.5. Nobraukums - 42 574 km;

2.1.6. Pilna masa/ pašmasa - 16 230kg/7 580 kg;

2.1.7. Tehniskā apskate - nav derīga;

2.1.8. Nolikuma 1. pielikumā MAZ 5551, valsts reģ. Nr. PO 7099, fotoattēli.

2.2. **Scania P92M**, **valsts reģ. Nr. EJ 8313:**

2.2.1. Kravas cisterna;

2.2.2. Pirmreizējais reģistrācijas datums - 1986. gads;

2.2.3. SIA “Saltavots” reģistrācijas apliecība izdota 04.01.2002.;

2.2.4. Scania P92M netiek izmantota vairākus gadus, stāvoklis ļoti slikts;

2.2.5. Nobraukums – 545 485 km;

2.2.6. Pilna masa/ pašmasa - 18 000kg/10 110kg;

2.2.7. Tehniskā apskate - nav derīga;

2.2.8. Nolikuma 2. pielikumā Scania P92M, valsts reģ. Nr. EJ 8313, fotoattēli.

**3. Izsoles dalībnieki, pieteikšanās izsolei un izsoles dalībnieku reģistrācija**

3.1. Par izsoles dalībnieku var kļūt jebkura fiziska vai juridiska persona, kura saskaņā ar Latvijas Republikas spēkā esošajiem normatīvajiem aktiem var iegūt īpašumā kustamo mantu un noteiktajā termiņā ir izpildījusi izsoles noteikumu prasības.

3.2. Lai piedalītos izsolē personai līdz **2015. gada 11. jūnija plkst.11.00** jāreģistrējas Lakstīgalas ielā 9B, Siguldā, Siguldas novadā, iesniedzot šādus dokumentus:

3.2.1. juridiskai personai:

3.2.1.1. SIA “Saltavots” adresēts pieteikums saskaņā ar izsoles noteikumu 3. pielikumu;

3.2.1.2. komersanta reģistrācijas apliecības kopija;

3.2.1.3. apliecinātu spēkā esošu statūtu (līguma) norakstu vai izrakstu par pārvaldes institūciju (amatpersonu) kompetences apjomu;

3.2.1.4. ja juridisko personu nepārstāv amatpersona ar paraksta tiesībām, juridiskās personas pārstāvis iesniedz pilnvaru, kas apliecina tiesības rīkoties juridiskās personas vārdā;

3.2.1.5. kredītiestādes izdotu dokumentu par nodrošinājuma naudas samaksu;

3.2.1.6. kredītiestādes izdotu dokumentu par reģistrācijas naudas samaksu;

3.2.2. fiziskai personai:

3.2.2.1. SIA “Saltavots” adresēts pieteikums saskaņā ar izsoles noteikumu 3. pielikumu;

3.2.2.2. uzrāda personu apliecinošu dokumentu;

3.2.2.3. kredītiestādes izdotu dokumentu par nodrošinājuma naudas samaksu;

3.2.2.4. kredītiestādes izdotu dokumentu par reģistrācijas naudas samaksu.

3.3. Ja persona ir izpildījusi izsoles noteikumu 3.2. punkta prasības, tā tiek reģistrēta izsoles dalībnieku reģistrācijas lapā (4. pielikums), kurā norāda: dalībnieka kārtas numuru, fiziskai personai - vārdu, uzvārdu, personas kodu, deklarētās dzīvesvietas adresi, juridiskai personai - nosaukumu, reģistrācijas numuru, juridisko adresi, atzīmi par šo izsoles noteikumu 3.2. apakšpunktos iesniegtajiem dokumentiem.

3.4. Persona netiek reģistrēta, ja:

3.4.1. nav iesniegusi vai uzrādījusi visus iepirkuma nolikuma 3.2. punkta apakšpunktos noteiktos dokumentus;

3.4.2. vēl nav iestājies vai jau beidzies reģistrācijas termiņš izsolei.

3.5. Reģistrētiem izsoles dalībniekiem izsniedz reģistrācijas apliecību.

3.6. Līdz izsoles sākumam izsoles dalībnieku pilnvaroto pārstāvju atsaukšana vai aizstāšana ar citu pilnvarnieku stājas spēkā brīdī, kad Komisijai tiek iesniegts attiecīgs atsaukšanas vai aizstāšanas dokuments. Izsoles laikā attiecīgos dokumentus iesniedz izsoles vadītājam.

3.7. Izsoles dalībniekam nav tiesības atsaukt savu pieteikumu par piedalīšanos izsolē un pieprasīt iemaksātās izsoles nodrošinājuma un reģistrācijas naudas atmaksāšanu.

3.8. Komisija ir tiesīga pārbaudīt izsoles dalībnieka pieteikumā par piedalīšanos izsolē sniegtās ziņas, pieņemot šādus lēmumus:

3.8.1. ja līdz izsoles dalībnieku saraksta sastādīšanai tiek konstatēts, ka izsoles dalībnieks ir sniedzis nepatiesas ziņas, šis dalībnieks netiek iekļauts izsoles dalībnieku sarakstā un tam netiek atmaksāts samaksātais izsoles nodrošinājums;

3.8.2. ja pēc izsoles dalībnieku saraksta sastādīšanas tiek konstatēts, ka izsoles dalībnieks ir sniedzis nepatiesas ziņas, Komisija pieņem lēmumu par izsoles dalībnieka svītrošanu no saraksta, līdz ar to tas zaudē tiesības piedalīties izsolē vai iegādāties kustamo mantu, un tam netiek atmaksāts samaksātais izsoles nodrošinājums.

**4. Izsoles norise**

4.1. **Izsole notiks SIA „Saltavots” telpās Lakstīgalas ielā 2B, Siguldā, 5. kabinetā, 2015. gada 11. jūnijā plkst. 16.00.**

4.2. Izsoles dalībnieki vai to pilnvarotās personas pirms ieejas izsoles telpā:

4.2.1. uzrāda Komisijai personu apliecinošu dokumentu;

4.2.2. uzrāda Komisijai reģistrācijas apliecību;

4.2.3. saņem kartīti ar reģistrācijas numuru.

4.3. Ja izsoles dalībnieks vai tā pilnvarotā persona nevar uzrādīt personu apliecinošu dokumentu, Komisija nav tiesīga ļaut šai personai piedalīties izsolē un uzskata, ka izsoles dalībnieks nav ieradies uz izsoli, par ko izdara atzīmi izsoles protokolā.

4.4. Ja izsoles dalībnieks nav ieradies uz izsoli, Komisija par to izdara atzīmi izsoles protokolā un konkrētajam izsoles dalībniekam netiek atmaksāts samaksātais izsoles nodrošinājums.

4.5. Komisija rīko izsoli tikai tad, ja uz izsoli ierodas ne mazāk kā 1 (viens) šajos izsoles noteikumos noteiktajā kārtībā reģistrēts izsoles dalībnieks. Kustamā manta tiek pārdota vienīgajam reģistrētajam izsoles dalībniekam, ja viņš pārsola kustamās mantas nosacīto cenu vismaz par vienu soli.

4.6. Pirms kustamās mantas izsoles uzsākšanas izsoles dalībnieki parakstās par iepazīšanos ar izsoles noteikumiem.

4.7. Izsoli vada Komisijas priekšsēdētājs, viņa prombūtnē – Komisijas izvēlēts komisijas loceklis.

4.8. Izsoles gaita tiek protokolēta. Protokolā tiek fiksētas visas izsoles vadītāja un izsoles dalībnieku darbības izsoles gaitā.

4.9. Atklājot izsoli, izsoles vadītājs atklāj izsoli, iepazīstina ar izsoles Komisijas sastāvu un paziņo par :

4.9.1. dalībai izsolē reģistrētajiem izsoles dalībniekiem;

4.9.2. izsolē klātesošajiem izsoles dalībniekiem;

4.9.3. izsolāmo kustamo mantu;

4.9.4. izsoles sākumcenu (kas ir nosacītā pārdošanas cena) un izsoles soli.

4.10. Izsoles vadītājs nosauc izsolāmās kustamās mantas sākumcenu un sākas solīšanas process ar jautājumu „Kas sola vairāk?”.

4.11. Izsoles dalībnieki solīšanas procesā paceļ savu reģistrācijas karti – numuru un nosauc cenu. Izsoles vadītājs paziņo solītāja reģistrācijas numuru un piedāvāto cenu. Ja neviens no izsoles pretendentiem augstāku cenu nepiedāvā, izsoles vadītājs vēl trīs reizes atkārto visaugstāko piedāvāto cenu un apstiprina to ar āmura piesitienu. Pēdējais āmura piesitiens nozīmē, ka izsoles vadītājs ir pieņēmis vairāk solījumu un pārdošana ir noslēgusies.

4.12. Dalībnieks, kas piedāvājis visaugstāko cenu, pēc nosolīšanas nekavējoties uzrāda izsoles komisijai savu reģistrācijas apliecību (Pielikums Nr.5), un ar savu parakstu izsoles protokolā apliecina tajā norādītās cenas atbilstību nosolītai cenai. Izsoles dalībnieks, kurš nosolījis augstāko cenu, bet nevar izsoles komisijai uzrādīt reģistrācijas apliecību un/vai neparakstās protokolā, tiek uzskatīts, ka ir atteicies no nosolītā objekta. Pēc izsoles komisijas lēmuma viņš tiek svītrots no dalībnieku saraksta un viņam netiek atmaksāts nodrošinājuma un reģistrācijas nauda. Ja pēc tam izsolē ir palikuši vismaz divi dalībnieki, kuri vēlas iegādāties izsolāmo objektu, par to attiecīgi ieraksta protokolā un izsole tiek tūlīt atkārtota, bet, ja palicis tikai viens dalībnieks, viņš iegūst tiesības uz izsolāmo objektu par viņa nosolīto cenu, par kuru tas ir parakstījies izsoles dalībnieku sarakstā.

4.13.Atsakoties no tālākās solīšanas, katram izsoles dalībniekam ar parakstu jāapstiprina sava pēdējā nosolītā summa.

4.14. Izsoles dalībniekiem, kuri nav nosolījuši augstāko cenu par izsoles objektu, nodrošinājuma nauda tiek atmaksāta 7 (septiņu) darba dienu laikā no izsoles dienas. Reģistrācijas maksa netiek atmaksāta.

**5. Pirkuma maksas samaksas kārtība un pirkuma līgums**

5.1. Komisija apstiprina izsoles protokolu 7 (septiņu) kalendāro dienu laikā pēc izsoles.

5.2. Izsoles dalībniekam, kurš nosolījis augstāko cenu, 30 (trīsdesmit) kalendāro darba dienu laikā no izsoles dienas izsoles komisijas norādītajā kontā jāsamaksā summa, ko veido starpība starp nosolīto cenu un iemaksāto nodrošinājuma naudu un PVN atbilstoši likuma “Par nodokļiem un nodevām” noteiktajā kārtībā par augstāko nosolīto cenu.

5.3. Ja izsoles dalībnieks 30 (trīsdesmit) kalendāro dienu laikā no izsoles dienas nav izsoles komisijas norādītajā kontā iemaksājis 5.2. punktā minēto summu, viņš zaudē tiesības uz nosolīto objektu. Reģistrācijas maksa un nodrošinājums netiek atmaksāts.

5.4. SIA “Saltavots” valdes loceklis ne vēlāk kā 30 kalendāro dienu laikā pēc maksājuma par kustamās mantas pirkumu nokārtošanu apstiprina izsoles rezultātus.

5.5. Izsoles dalībniekam, kurš nosolījis augstāko cenu, ne vēlāk kā 7 (septiņu) kalendāro dienu laikā pēc izsoles rezultātu apstiprināšanas, ir jānoslēdz pirkuma līgums par nosolīto kustamo mantu šo noteikumu 6.pielikumā apstiprinātajā redakcijā.

5.6. Ja iestājušies šo noteikumu 5.3.punktā noteiktie apstākļi, Komisija par to rakstveidā informē izsoles dalībnieku, kurš nosolījis nākamo augstāko cenu. Dalībniekam, kurš nosolījis nākamo augstāko cenu, ir tiesības 2 (divu) nedēļu laikā no paziņojuma saņemšanas dienas paziņot Komisijai par mantas pirkšanu par paša nosolīto augstāko cenu. Uz šādu pircēju attiecas visi šajos noteikumos noteiktie pirkuma maksas samaksas nosacījumi, ievērojot, ka pirkuma maksas samaksas termiņš tiek skaitīts no pircēja paziņojuma par mantas pirkšanu iesniegšanas brīža.

5.7. Izsoles komisija divu darba dienu laikā pēc pirkuma līguma parakstīšanas, publicē informāciju SIA “Saltavots” mājaslapā [www.saltavots.lv](http://www.saltavots.lv)

**6. Izsoles atzīšana par spēkā neesošu**

6.1.Izsole uzskatāma par nenotikušu, ja:

6.1.1. noteiktajos termiņos nav pieteicies neviens izsoles dalībnieks;

6.1.2. konstatēti šo noteikumu pārkāpumi no dalībnieku puses;

6.1.3. neviens pircējs nav pārsolījis izsoles nosacīto cenu vai arī nosolītājs nav samaksājis nosolīto cenu.

6.2. Lēmumu par izsoles atzīšanu par nenotikušu pieņem izsoles komisija.

6.3. Pēc izsoles, kas atzīta par nenotikušu, tās dalībniekiem tiek atmaksāta nodrošinājuma nauda, izņemot 4.4.punktā minēto gadījumu.

6.4. Rakstveida pretenzijas par izsoles noteikumu pārkāpumiem izsoles dalībnieki var iesniegt SIA “Saltavots” valdes loceklim ne vēlāk kā 5 (piecu) darba dienu laikā pēc izsoles, iesniedzot attiecīgus pierādījumus.

**7. Izsolāmās mantas pieņemšana un nodošana**

7.1. Kustamā manta tiek pārdota bez garantijas saistībām.

7.2. Izsolāmās kustamās mantas stāvoklis Pircējam ir zināms un viņš šajā sakarā apņemas neizvirzīt nekādas pretenzijas pret Izsoles rīkotāju.